Hanno Pevkur

**Hanno Pevkur** (sündinud 2. aprillil 1977 Iisakus) on Eesti poliitik, Kaja Kallase teise ja kolmanda valitsuse kaitseminister. Ta oli ka XIII ja XIV Riigikogu liige ja aseesimees.

Ta oli alates 7. jaanuarist 2017 kuni 14. aprillini 2018 Eesti Reformierakonna esimees ja alates 24. oktoobrist 2017 kuni 22. märtsini 2018 XIII Riigikogu aseesimees. Aastatel 2009–2012 oli Hanno Pevkur Eesti sotsiaalminister, aastatel 2012–2014 Eesti justiitsminister, aastatel 2014–2016 Eesti siseminister. Alates 18. juulist 2022 on ta Eesti kaitseminister.

## Lapsepõlv, noorus ja haridus
Hanno Pevkur on sündinud Ida-Virumaal Iisakus. Ta on õppinud Iisaku Keskkoolis ja lõpetanud 1995. aastal Järva-Jaani Gümnaasiumi hõbemedaliga. Lõpetanud 1998. aastal Tallinna Majanduskooli õiguse erialal ning 2002. aastal Tartu Ülikooli õigusteaduskonna (bakalaureusetöö "Kohaliku omavalitsusüksuse sisemise detsentraliseerimise probleeme osavalla ja linnaosa näitel"; ülikooliharidus on võrdsustatud magistrikraadiga).

## Töökäik
### Varasem töö
Aastatel 1998–1999 oli ta Järva-Jaani vallavalitsuses õigusnõunik, Koeru ja Kareda vallavalitsuses jurist-konsultant. Aastatel 1999–2000 töötas ta õigusbüroos Aleksis juristina.

### Poliitiline tegevus
Hanno Pevkur töötas alates 2000. aastast Nõmme linnaosavalitsuses õigusnõunikuna ja haldussekretärina. 2003. aasta aprillist kuni 2005. aasta märtsini oli ta Nõmme linnaosa vanem.

Märtsis 2005 tekkis Tallinna koalitsioonis Erakond Res Publica ja Eesti Reformierakonna vahel võimutüli. Selle lahendusena otsustati muu hulgas anda Nõmme linnaosavanema koht Res Publicale. Hanno Pevkurile anti haridust, kultuuri ja sporti kureeriva abilinnapea koht. Linnavolikogu kinnitas selle määramise. Pevkuri karjäär abilinnapea ametis piirdus vaid paari nädalaga põhjusel, et Res Publica loobus koalitsioonist reformierakonnaga.
#### Riigikogu XI koosseisu liige
Alates 15. aprillist 2007 oli ta Maret Maripuu asendusliikmena XI Riigikogu liige.

#### Eesti sotsiaalminister
Aastatel 2009–2012 oli Hanno Pevkur Eesti sotsiaalminister (töö, tervise ja sotsiaalkaitse valdkond).

2011. aastal nimetas Eesti Maksumaksjate Liit ta töötuskindlustusmakse määra vähendamata jätmise eest maksumaksja vaenlaseks.

#### Eesti justiitsminister
Alates 10. detsembrist 2012 kuni märtsini 2014 oli Pevkur justiitsminister.

#### Eesti siseminister
26. märtsil 2014 asus Pevkur Taavi Rõivase valitsuse koosseisus siseministri ametipostile.

7. novembril 2016 tegid koalitsioonipartnerid IRL ja Sotsiaaldemokraatlik Erakond Taavi Rõivasele ettepaneku Eesti peaministri kohalt tagasi astuda. 9. novembril 2016 otsustas Riigikogu umbusaldada Taavi Rõivast. Umbusaldamist toetas 63 Riigikogu liiget. Seoses umbusaldusega toimus 23. novembril valitsuse vahetus ja Pevkuril tuli siseministri ametikohast loobuda.

#### Riigikogu XIII koosseisu liige, õiguskomisjoni liige
Alates 23. novembrist 2016. Valitud Riigikogu 2015. aasta valimistel Võru-, Valga- ja Põlvamaa valimisringkonnast.

#### Riigikogu XIV koosseisu liige
Alates 8. märtsist 2019. Valitud RK 2019 valimistel Võru-, Valga- ja Põlvamaa valimisringkonnast. 08.02.2021–18.07.2022 oli ta Riigikogu I aseesimees.

### Parteilisus ja poliitilised vaated
Pevkur on alates 2000. aastast Eesti Reformierakonna liige. Pevkuri kutsus reformierakonda Urmas Paet. Aastatel 2014–2017 oli Pevkur Eesti Reformierakonna aseesimees.

7. jaanuaril 2017 valiti Hanno Pevkur Eesti Reformierakonna esimeheks 1048 häälega Kristen Michali ees, kes kogus 635 häält. Valimistel osales 1660 Reformierakonna liiget. Pevkur oli Reformierakonna esimees kuni 14. aprillini 2018, mil uueks juhiks valiti Kaja Kallas ja Hanno Pevkur valiti 869 häälega Reformierakonna juhatusse. 

Hanno Pevkur oli Eesti Reformierakonna fraktsiooni esimees  kuni oktoobrini 2017. 

Pevkur on nimetanud enda jaoks oluliste teemadena inimeste heaolu ja turvalisusega seotud küsimusi, samuti inimeste põhiõigusi ja -vabadusi. Tema arvates on eneseteostus ja otsustamisõigus igaühe võõrandamatu õigus.

#### Võrkpalliliidu president
Ta on olnud Eesti Võrkpalli Liidu president aastatel 2012–2024.

Euroopa Võrkpalli Konföderatsiooni (CEV) Euroopa alaliidu asepresident 2015–2020, Euroopa esindaja Rahvusvahelise Võrkpalliföderatsiooni (FIVB) juhatuse liige kui Euroopa esindaja alates oktoobrist 2016–2021. 

### Valimised
#### Kandideerimine riigikogu valimistel (RK)
*2007 – valimisringkond nr 3, Tallinn, Mustamäe-Nõmme, nimekirjas oli nr 5 – kogus 835 häält
*2011 – valimisringkond nr 6, Lääne-Virumaal; esinumber – kogus 3784 häält
*2015 – valimisringkond nr 11, Võru-, Valga- ja Põlvamaa; esinumber – kogus 3816 häält
*2019 – valimisringkond nr 11, Võru-, Valga- ja Põlvamaa; esinumber – kogus 3595 häält
*2023 – valimisringkond nr 6, Lääne-Virumaa; esinumber – kogus 6567 häält

#### Kandideerimine kohaliku omavalitsuse volikogu valimistel (KOV)
*2005 – valimisringkond nr 6 Tallinn, Nõmme nimekirjas nr 2 – kogus 1165 häält
*2009 – valimisringkond nr 6 Tallinn, Nõmme nimekirjas nr 2 – kogus 1835 häält
*2013 – valimisringkond nr 5 Tallinn, Mustamäe; esinumber – kogus 1759 häält
*2017 – valimisringkond nr 5 Tallinn, Mustamäe; esinumber – kogus 3590 häält
*2025 – valimisringkond nr 5 Tallinn, Mustamäe; esinumber – kogus 1658 häält

#### Kandideerimine Euroopa Parlamendi valimistel
* 2019 – kogus 2646 häält

## Tunnustus

* 2024 – Ukraina Vürst Jaroslav Targa ordeni III järk

## Isiklikku
Hanno Pevkur on abielus Helin Pevkuriga. Peres on kaks last: Jan Joonas Pevkur ja Mirt Marleen Pevkur.

## Viited

## Välislingid

* Hanno Pevkuri koduleht
* Hanno Pevkur Riigikogus
* Hanno Pevkur Facebookis
* Hanno Pevkur Twitteris
* Hanno Pevkur: sõbrakätt ei saa pakkuda sellele, kel käsi rusikas ERR 2. veebruar 2018
* Ajakirja Golf uus number! Hanno Pevkuri salahobi Ajakiri Golf 13. mai 2017
* Teet Korsten. Pevkur: soovin igal juhul teha suuri tegusid Postimees 16. jaanuar 2017
* Reformierakonna vägevamad naised tahavad partei esimeheks Hanno Pevkurit Õhtuleht 6. jaanuar 2017
* Pevkur – laitmatu mainega kriitik Postimees 5. jaanuar 2017
* Videointervjuu: Pevkur tahab Reformierakonnale uut programmi ERR 14. detsember 2016
* Kaja Kallas Reformierakonna juhatuse ja esimehe valimistest Kaja Kallas 12. detsember 2016
* 10 küsimust: Hanno Pevkur Sportland 9. november 2015
* Maalt pärit minister Hanno Pevkur tunneb hästi ka äärealade elu Eesti kirik 23. detsember 2014
* Eesti Võrkpalli Liidu uueks presidendiks valiti Hanno Pevkur Postimees 2012
* Sotsiaalministriks saab Hanno Pevkur ERR, 19. veebruar 2009
* Tuuli Koch. Tulevane sotsiaalminister: saatan peitub detailides Postimees, 20. veebruar 2009

### Hanno Pevkuri sõnavõtte
*Pevkur: ühed olulisimad väärtused on andestus ja lepituse otsimine. On igaühe võimalus olla suur 14. aprill 2018 Reformierakonna üldkogul – Delfi 14. aprill 2018
*Hanno Pevkuri kõne Reformierakonna Üldkogul 11. juunil 2017 Reformierakond
*Hanno Pevkur Reformierakonna esimehekandidaadi kõnes: ma ei taha, et Eestist saab vasakpoolsete maksueksperimentide või riigivõimu paisumise katsepolügoon Delfi 7. jaanuar 2017
*Hanno Pevkur: "Only constitutionally-guaranteed decentralisation will anchor democracy at the regional and local levels" 20. oktoober 2016
*Sotsiaalminister Hanno Pevkuri sõnavõtt HIV/AIDS kõrgetasemelisel kohtumisel 9. juuni 2011
*Hanno Pevkur: valitsus on aastaga maha mänginud kõik Eesti eelised Reformierakond 23.11 2017 
*Hanno Pevkur: me peame rääkima... meist Postimees 26. august 2017
*Pevkur: ettevõtjate huvid olgu riigi huvidest eespool ERR 5. august 2017
*Pevkur: Reformierakond toob tagasi ettevõtjasõbraliku majanduskeskkonna Reformierakond 5. august 2017
*Pevkur: tasuta avalikke teenuseid ei ole olemas Postimees 20. juuli 2017
*Arvamus: Johannes Käbin versus Jüri Ratas 
*Hanno Pevkur Reformierakonna Üldkogul: Eesti riik on kärisemas
*Hanno Pevkur: kas Eesti väärib uut valitsust?
*Hanno Pevkur: suhtumine vägivalda saab alguse kodust
*Hanno Pevkur: miks peaks Eesti juubelipidu algama Venemaal?
*Hanno Pevkur: tagatubade aeg on möödas!
*Pevkur: kui oled edukas, saad karistada
*Sotsiaalminister: roheline raamat päästab Eesti viinakuradi küüsist!
*Hanno Pevkur: viisavaba tsoon Venemaaga on rumal mõte ja ei ole mõeldav
*Hanno Pevkur: Nõmme parkmetsad vajavad kaitset!
*Hanno Pevkur: Nõmme saaks hakkama ka Tallinnata
*Hanno Pevkur: Nõmme-Mustamäe maastikukaitseala loomisega algas Nõmme arengus uus ajajärk

__INDEKSIGA__